Document ID: /roh_data/filtered/fineweb-2-filterrobots_roh.jsonl.gz/57708

Elegia tes idiom
Tge è mediomatix?
La Scola auta da pedagogia dal Grischun ha elavurà per incumbensa dal chantun Grischun in nov med d'instrucziun da lingua analog e digital per la 2. fin 9. classa sco era grammaticas da scola unitaras en tut ils tschintg idioms vallader, puter, sursilvan, sutsilvan, e surmiran. Actualmain vegnan ils meds elavurads en l’idiom surmiran. Ils meds d’instrucziun sco era las grammaticas da scola unitaras èn cumpatibels cun il Plan d’instrucziun 21 ed èn disponibels a moda analoga e digitala.
Exercizis digitals
Ils exercizis digitals cumpletteschan ils meds d’instrucziun. Ils scolars e las scolaras pon lavurar a moda individuala e trenar, automatisar e profundar lur savida grammaticala. Ils exercizis stattan en stretg connex cun la grammatica da scola unitara e pussibiliteschan in access direct als temas grammaticals correspundents. Actualmain èn cumparids exercizis digitals en surmiran.